***Αθήνα, 24 Ιουλίου 2018***

**Η 24η Ιουλίου 1974 είναι η αρχή, το πρώτο καθοριστικό βήμα της σύγχρονης δημοκρατικής πορείας της Ελλάδας.**

***Δήλωση του Δημήτρη Σιούφα***

***πρώην Προέδρου της Βουλής των Ελλήνων***

Η 24η Ιουλίου 1974 είναι η αρχή, το πρώτο καθοριστικό βήμα της σύγχρονης δημοκρατικής πορείας της Ελλάδας.

Είναι η ημέρα ορόσημο της σύγχρονης εθνικής και πολιτικής ιστορίας της Πατρίδας μας.

Ο Κωνσταντίνος Καραμανλής και οι συνεργάτες του στη κυβέρνηση Εθνικής Ενότητας, άρχισαν να υλοποιούν από τη μέρα εκείνη τους πόθους και την εντολή του Ελληνικού Λαού για ελευθερία, δημοκρατία, ομαλή πολιτική ζωή, Ευρωπαϊκή πορεία και εθνική ανόρθωση.

Σαράντα τέσσερα χρόνια μετά, μια νέα εθνική ανόρθωση, είναι κοινός πόθος των Ελλήνων και απόλυτη αναγκαιότητα για την Ελλάδα.

Μπορούμε να την επιτύχουμε, αν όλοι αντιληφθούμε την αξία της σύνεσης, τη συμβολή της συναίνεσης, την αποτελεσματικότητα της συνεννόησης, τη δημιουργικότητα της συνεργασίας και τη καταστροφικότητα όλων των αντίθετων τους.

Η Ελλάδα σήμερα θυμάται, σκέφτεται, ελπίζει και περιμένει.